ประกาศจังหวัดจันทบุรีประกาศจังหวัดจันทบุรีเรื่องหลักเกณฑ์ในการพิจารณาอนุญาต และมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างหนึ่งอย่างใดเพื่อให้บั้งไฟตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยาน ชุมชน และประชาชนจากการจุดและปล่อยหรือกระทำการอย่างใดอย่างหนึ่งเพื่อให้บั้งไฟ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าว เพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙ จังหวัดจันทบุรีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดหลักเกณฑ์ในการพิจารณาอนุญาต และมาตรการป้องกันและรักษาความปลอดภัยตลอดจนการดูแลรักษาความสงบเรียบร้อยของประชาชดังนี้ข้อ๑ ประกาศนี้เรียกว่า ประกาศจังหวัดจันทบุรีเรื่อง หลักเกณฑ์ในการพิจารณาอนุญาตและมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดอย่างหนึ่งเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นที่คล้ายคลึงกันขึ้นไปสู่อากาศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดจันทบุรีในกรณีที่มีประกาศหรือคำสั่งใด ซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณีลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศ และให้หมายความรวมถึงวัตถุอื่นใดที่คล้ายคลึงกันตะไล หมายความถึง วัตถุที่ใช้สำหรับจุดให้พุ่งขึ้นไปสู่อากาศในการละเล่นตามประเพณีลำตัวทำจากท่อทรงกลมโดยข้างในบรรจุเชื้อเพลิงดินประสิว ไม่มีหางแต่มีห่วงเป็นรูปทรงกลมล้อมรอบท่อลำตัวห่วงมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อน ดัดโค้งเป็นวงกลมล้อมรอบท่อโดยมีท่อลำตัววางขวางอยู่ข้างในวงห่วงโดยวางตามแนวเส้นผ่าศูนย์กลางของวงห่วงปลายท่อ ทั้งสองข้างบรรจบกับวงห่วงด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อในลักษณะหมุนควงขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดขึ้นสู่อากาศแล้วจะมีเสียงแตกระเบิดดังคล้ายเสียงปืนโดยหมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้า การค้า หรือการจำหน่ายต้องเป็นไปตามที่บัญญัติไว้ในพระราชบัญญัติอาวุธปืน เครื่องกระสุนปืน วัตถุระเบิดดอกไม้เพลิง และสิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไฟไว้ภายใน แล้วแต่กรณีเพื่อให้เกิดก๊าซที่มีน้ำหนักเบาและสามารถผลักดันหรือพา โคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันคณะกรรมการจัดงาน หมายความถึงคณะบุคคลที่ได้รับการแต่งตั้งขึ้นเพื่อให้มีหน้าที่ดำเนินการจัดงานประเพณีบุญบั้งไฟให้เป็นไปตามมาตรการที่กำหนดในประกาศนี้ผู้ได้รับอนุญาต หมายความถึง บุคคลตามข้อ ๖วรรคหนึ่งของประกาศนี้ ที่ได้รับอนุญาตจากนายอำเภอท้องที่ ให้จุดและปล่อยหรือกระทำการอย่างใดอย่างหนึ่งเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศข้อ๕ ห้ามมิให้ผู้ใดจุดและปล่อยหรือกระทำการอย่างใดอย่างหนึ่งเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดอย่างหนึ่งตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่๑๐ มิถุนายน พ.ศ. ๒๕๕๙ความตามวรรคหนึ่งมิให้ใช้บังคับกับการจุดและปล่อยในงานที่จังหวัดหรืออำเภอเป็นผู้จัดให้มีขึ้นข้อ๖ การขออนุญาตจุดและปล่อยหรือกระทำการอย่างใดเพื่อให้บั้งไฟขึ้นไปสู่อากาศตามประกาศนี้ให้เจ้าของบั้งไฟ พลุตะไล โคมลอย โคมไฟโคมควันหรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคลสัญชาติไทยมีอายุไม่ต่ำกว่า ๒๕ ปีบริบูรณ์และเป็นผู้มีภูมิลำเนาอยู่ในเขตพื้นที่จังหวัดจันทบุรีคำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๗ บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่น หากการจุดและปล่อยหรือกระทำการอื่นใดนั้นก่อให้เกิดความเสียหายแก่อากาศยาน หรือเกิดความเสียหายแก่ชีวิตร่างกายหรือทรัพย์สินของประชาชนหมวด ๑บั้งไฟ ข้อ๘ กำหนดห้วงระยะเวลาในการจัดงานประเพณีบุญบั้งไฟและการจุดและปล่อยบั้งไฟหรือวัตถุอื่นใดอันคล้ายคลึงกัน เงื่อนไขการจุดและปล่อยบั้งไฟ(๑) ให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำเดือน ๖ ถึงวันแรม ๑๕ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟของหมู่บ้านเท่านั้นโดยอนุญาตให้จัดงานหรือจุดและปล่อยบั้งไฟได้เพียง๑ วันต่อปี ภายในห้วงระยะเวลาตามที่กำหนดใน (๑)(๓) หมู่บ้านใดที่มีการจัดงานประเพณีบุญบั้งไฟนอกเหนือจากห้วงเวลาตาม (๑)อันเป็นการเฉพาะตามเหตุผลความเชื่อของชนเผ่านายอำเภอแห่งท้องที่อาจพิจารณาอนุญาตได้ตามสมควร โดยจำกัดให้จุดหรือปล่อยได้เพียง๑ วันต่อปี(๔) การจุดและปล่อยบั้งไฟ ให้กระทำได้ในระหว่างเวลา ๐๙.๐๐ นาฬิกา ถึงเวลา๑๗.๐๐ นาฬิกา(๕)แม้นายอำเภอแห่งท้องที่จะได้อนุญาตให้จัดงานประเพณีบุญบั้งไฟหรืออนุญาตให้จุดและปล่อยบั้งไฟได้ตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพความปลอดภัยหรือเพื่อประโยชน์สุขของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้ข้อ๙ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะเว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒) สารเคมีที่เป็นผลิตเป็นเชื้อของบั้งไฟ จะต้องเป็นโปตัสเซียมไนเตรท (KNO3) หรือสารดินประสิวโดยไม่อนุญาตให้ใช้สารชนิดที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนานไม่เกิน ๓.๕ นิ้ว เพื่อป้องกันอันตรายที่อาจเกิดขึ้นตามเช่นกรณีใน (๒)(๓) อนุญาตให้จุดและปล่อยบั้งไฟหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นสู่อากาศด้วยประการใดได้จำนวนไม่เกิน ๓๐ บั้งต่อหนึ่งวันโดยเป็นหน้าที่ของนายอำเภอแห่งท้องที่ในการควบคุมบัญชีการอนุญาตในการจัดงานประเพณีบุญบั้งไฟในแต่ละครั้งหรือในแต่ละหมู่บ้านข้อ๑๐ สถานที่จุดและปล่อยหรือกระทำการอย่างใดอย่างหนึ่งเพื่อให้บั้งไฟหรือวัตถุอื่นใดที่คล้ายคลึงกันขึ้นสู่อากาศจะต้องอยู่ในเขตหมู่บ้านหรือตำบลที่จัดงานประเพณีบุญบั้งไฟเดือนหกจะต้องได้รับอนุญาตเป็นหนังสือจากเจ้าของหรือผู้ดูแล หรือส่วนราชการ และต้องอยู่ห่างจากชุมชนหรือที่พักอาศัยไม่น้อยกว่า๕๐๐ เมตร และจะต้องไม่อยู่ในบริเวณแนวขึ้น - ลงของเครื่องบิน ห่างข้างละ ๔.๖กิโลเมตร เป็นระยะทางยาว ๑๘.๕ กิโลเมตร ห่างจากทางวิ่งทั้ง ๒ ด้านโดยเด็ดขาดห้ามจุดและปล่อยบั้งไฟกรณีมีการเสด็จพระราชดำเนินของพระมหากษัตริย์พระราชินีหรือพระบรมวงศานุวงศ์ในพื้นที่จังหวัดหรือพื้นที่จังหวัดใกล้เคียง โดยทางเครื่องบินพระที่นั่งข้อ๑๑ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกันห้ามมิให้มีการนับคะแนนการจับเวลาการขานเวลา การขานตัวเลขอื่น ๆ หรือกระทำเครื่องหมายหรือสัญลักษณ์ อันเป็นการบ่งชี้ถึงการบอกเวลา การขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓) ห้ามจำหน่ายบัตรค่าเข้าชมหรือเรียกเก็บค่าเข้าชมการจัดงานประเพณีบุญบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบเช่น จัดให้มีการเรี่ยไรหน้างานการแจกซองฎีกาผ้าป่า การตั้งตู้รับบริจาคหรือการบังคับเรียกเก็บเงินจากผู้ชมงานโดยวิธีการอื่นใดข้อ๑๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ผู้ได้รับอนุญาตฯต้องพร้อมแสดงใบอนุญาตเมื่อเจ้าหน้าที่ที่เกี่ยวข้องร้องขอ(๒) ผู้ได้รับอนุญาตตามความในข้อ ๕ วรรคหนึ่งต้องนำเลขที่ใบอนุญาตไปเขียนหรือประทับหรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าวให้ใช้สี น้ำหมึกหรือสารเคมีอื่นใดที่ทนต่อความร้อนหรือขูดลบออกได้ยาก(๓) ผู้ได้รับอนุญาตตามความในข้อ ๕ วรรคหนึ่งหรือบุคคลผู้รับมอบหมายให้เป็นผู้จุดชนวนบั้งไฟจะต้องเป็นผู้ที่มีความรู้ความชำนาญในการนั้น(๔) กำหนดให้นายอำเภอต้องตรวจสอบฐานที่ใช้สำหรับจุดบั้งไฟ(๕)ผู้ได้รับอนุญาตต้องจัดสถานที่จัดงานและจุดและปล่อยบั้งไฟให้มีความปลอดภัยโดยต้องกันหรือจัดให้ผู้เข้าชมหรือบุคคลที่เกี่ยวข้องห่างจากฐานจุดและปล่อยดังกล่าวในระยะไม่น้อยกว่า๘๐ เมตร(๖)ผู้ได้รับอนุญาตจะต้องจัดให้มีผู้ประสานงานการจุดบั้งไฟที่สามารถติดต่อได้เพื่อทำหน้าที่ในการแจ้งศูนย์ควบคุมการบินหรือท่าอากาศยานก่อนการจุดและปล่อยบั้งไฟตลอดจนเฝ้าติดตามการติดต่อจากศูนย์ควบคุมการบินหรือท่าอากาศยานก่อนการจุดและปล่อยบั้งไฟรวมทั้งให้แจ้งศูนย์ควบคุมการบินหรือท่าอากาศยานทราบเมื่อสิ้นสุดการจุดและปล่อยบั้งไฟ(๗) ห้ามปิดกั้นทางสาธารณะหรือทางหรือสถานที่เข้าสู่บริเวณงานหรือสถานที่จัดงานประเพณีบุญบั้งไฟหมวด ๒ตะไล ข้อ๑๓ ห้ามมิให้ผู้ใดจุดและปล่อยหรือกระทำการอื่นใดให้ตะไล หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติงานตามหลักเกณฑ์ในหมวดนี้ข้อ๑๔ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปตามความเหมาะสมการจุดและปล่อยตะไลให้ผู้จัดงานเป็นผู้ขออนุญาตและกำหนดพื้นที่จุดและปล่อยตะไลและควบคุมมิให้เกิดอันตรายต่อประชาชนข้อ๑๕ กำหนดชนิด ขนาด และจำนวนตะไลหรือวัตถุอื่นใดอันคล้ายคลึงกัน(๑) ตะไลที่ใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึด(๒) สารเคมีที่ผลิตเป็นเชื้อเพลิงของตะไล จะต้องเป็นโปตัสเซียมไนเตรท (KNO3) หรือสารดินประสิวโดยไม่อนุญาตให้ใช้สารชนิดอื่นที่ไม่ปะทุได้ในระดับแรงดันที่สูงกว่าสารดังกล่าว(๓) ขนาดเส้นผ่าศูนย์กลาง วงในของตะไล (ปีก) ต้องมีขนาดไม่เกิน ๓๐ ซม.ข้อ๑๖ สถานที่จุดและปล่อยตะไลหรือวัตถุอื่นใดที่คล้ายคลึงกัน หรือกระทำการอย่างใดเพื่อให้ตะไลหรือวัตถุอื่นใดที่คล้ายคลึงกันขึ้นไปสู่อากาศ ให้กระทำได้ในสถานที่ที่นายอำเภอแห่งท้องที่อนุญาตข้อ๑๗ มาตรการในการป้องกันมิให้มีการเล่นการพนัน(๑) ห้ามจัดให้มีการพนันขันต่อในการจุดและปล่อยตะไล(๒) ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน(๓) ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยตะไลหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกา ผ้าป่า หรือตั้งตู้รับบริจาคข้อ๑๘ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวินและทรัพย์สินของชุมชนและประชาชน(๑) ผู้ได้รับอนุญาตต้องนำใบอนุญาตมาแสดงเมื่อจุดและปล่อยด้วย(๒) ให้ผู้ได้รับอนุญาตนำเลขที่ใบอนุญาต กำกับตะไลไปเขียนหรือแสดงไว้บนตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อตะไลตกลงสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก(๓) ให้ผู้รับอนุญาตจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยตะไลไม่น้อยกว่า ๘๐ เมตร(๔) ให้ผู้รับอนุญาตจัดให้มีผู้ประสานงานการจุดและปล่อยตะไลที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยตะไลพร้อมทั้งให้แจ้งศูนย์ควบคุมการบินทราบเมื่อเสร็จสิ้นการจุดและปล่อยตะไลหมวด ๓พลุ ข้อ๑๙ กำหนดระยะเวลาหรือห้วงเวลาในการจุดและปล่อย(๑)อนุญาตให้จุดได้ในงานพิธีจุดเทียนชัยถวายพระพร เนื่องในโอกาสวันเฉลิมพระชนมพรรษางานสดุดีเฉลิมพระเกียรติอื่น ๆ หรืองานเฉลิมพระเกียรติของพระบรมวงศานุวงศ์ตามเวลาและตามจำนวนที่เห็นสมควรหรือตามที่ทางราชการกำหนดซึ่งจัดโดยภาครัฐเว้นแต่ภาคเอกชนเป็นผู้จัดงานให้ขออนุญาตการจุดและปล่อยต่อนายอำเภอแห่งท้องที่(๒) อนุญาตให้จุดและปล่อยได้ในวันเทศกาลลอยกระทงเทศกาลส่งท้ายปีเก่าต้อนรับปีใหม่เทศกาลซึ่งจัดโดยภาครัฐ เว้นแต่ภาคเอกชนเป็นผู้จัดงานให้ขออนุญาตการจุดและปล่อยต่อนายอำเภอแห่งท้องที่กรณีงานฌาปนกิจศพหรืองานรื่นเริงอื่นที่มีการจัดขึ้นเป็นประจำทุกปี หรืองานอื่น ๆที่มีประวัติหรือมีประเพณีการจุดพลุในงานนั้นมาก่อนให้ขออนุญาตการจุดและปล่อยต่อนายอำเภอแห่งท้องที่ข้อ ๒๐ พลุที่จะอนุญาตให้จุดต้องมีเส้นผ่าศูนย์กลางท่อไม่น้อยกว่า๑ นิ้วแต่ไม่เกิน ๔ นิ้วข้อ๒๑ กำหนดสถานที่จุดและปล่อยหรือกระทำการอย่างใดอย่างหนึ่งเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑) ให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่จะพิจารณาอนุญาต(๒) สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันเชื้อเพลิงในระยะ ๓๐๐ เมตรหรือโรงพยาบาลใด ๆ ในระยะ ๓๐๐ เมตร หรือสถานที่ที่อยู่ในการคุ้มครองตามกฎหมายอื่นข้อ๒๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒) พลุที่จะนำมาจุดและปล่อยตามประกาศนี้ ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบ ป.๒)หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)หมวด ๔โคมลอย โคมไฟ โคมควัน ข้อ๒๓ กำหนดระยะเวลาในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน(๑) ให้จุดและปล่อยได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี โดยโคมลอยให้จุดและปล่อยในช่วงเวลา ๐๙.๐๐ นาฬิกาถึงเวลา ๑๗.๐๐ นาฬิกา สำหรับโคมไฟหรือโคมควันให้จุดและปล่อยได้ในช่วงเวลา ๑๙.๐๐นาฬิกา ถึงเวลา ๒๔.๐๐ นาฬิกา(๒) ให้จุดและปล่อยได้ในเทศกาลส่งท้ายปีเก่าต้อนรับปีใหม่ ในช่วงคืนวันที่๓๑ ธันวาคมของทุกปี โดยโคมลอยให้จุดและปล่อยในช่วงเวลา ๐๙.๐๐ นาฬิกา ถึงเวลา ๑๗.๐๐นาฬิกา สำหรับโคมไฟ หรือโคมควัน ให้จุดและปล่อยในช่วงเวลา ๑๙.๐๐ นาฬิกา ถึงเวลา๐๑.๐๐ นาฬิกาของวันรุ่งขึ้นข้อ๒๔ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกันซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชน เลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรมเรื่อง ยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒)โคมลอย ลงวันที่ ๑๗ กุมภาพันธ์ พ.ศ. ๒๕๕๒ ดังนี้(๑) ตัวโคมต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ(๒) ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมหรือเชือกทนไฟ เชือกหรือลวดอ่อนเบอร์ ๒๔ (เส้นผ่าศูนย์กลาง ๐.๕ มิลลิเมตร) จำนวน ๒ เส้นความยาวเส้นละไม่เกิน ๓๐ เซนติเมตร(๓) ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย(๔) จำนวนการจุและปล่อยต่อ ๑ สถานที่ ใน ๑ วัน ต้องไม่เกิน ๕๐ โคมข้อ๒๕ สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้(๑) พื้นที่เฝ้าระวังพิเศษระดับ ๑ (พื้นที่สีแดง) เป็นพื้นที่ห้ามจุดและปล่อยโคมโดยเด็ดขาดคือบริเวณแนวขึ้นลงของเครื่องบินสนามบินและบริเวณที่อยู่ด้านข้างของทางขึ้นลงของเครื่องบินในระยะห่างข้างละไม่น้อยกว่า๔.๖ กิโลเมตร(๒) พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่โดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๖ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดอันคล้ายคลึงกันในวัดสถานศึกษา ทางสาธารณะ หรือที่สาธารณสถานเว้นแต่เป็นพื้นที่ที่นายอำเภอระบุไว้ตามข้อ ๒๑ (๒)(๒) ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟโคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยประกาศ ณ วันที่ ๑๔มิถุนายน พ.ศ. ๒๕๖๐วิทูรัช ศรีนามผู้ว่าราชการจังหวัดจันทบุรี[เอกสารแนบท้าย]๑. คำอธิบายการกรอกแบบคำขอรับอนุญาตให้จุดและปล่อยหรือกระทำการอย่างใดอย่างหนึ่งเพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นสู่อากาศ๒. คำขอรับใบอนุญาตให้จุดและปล่อยหรือกระทำการอย่างใดเพื่อบั้งไฟ พลุ ตะไล โคมลอย โคมไฟ หรือวัตถุอื่นใดที่คล้ายคลึงกัน๓. ใบอนุญาตให้จุดหรือปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นที่คล้ายคลึงกัน๔. คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้ารักษาความสงบแห่งชาติที่ ๒๗/๒๕๕๙ เรื่อง มาตรการป้องกันและแก้ไขปัญหาความเดือดร้อนจากการจุดและปล่อย บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๒๐/๓ กรกฎาคม ๒๕๖๐